CELEX: 62020TN0540
Language: fi
Date: 2020-08-27 00:00:00
Title: Asia T-540/20: Kanne 27.8.2020 – Jushi Egypt for Fiberglass Industry v. komissio

9.11.2020   
            
            
               FI
            
            
               Euroopan unionin virallinen lehti
            
            
               C 378/38
            
         
      Kanne 27.8.2020 – Jushi Egypt for Fiberglass Industry v. komissio
      (Asia T-540/20)
      (2020/C 378/48)
      Oikeudenkäyntikieli: englanti
      
         Asianosaiset
      
      
         Kantaja: Jushi Egypt for Fiberglass Industry SAE (Ain Sokhna, Egypti) (edustajat: asianajajat B. Servais ja V. Crochet)
      
         Vastaaja: Euroopan komissio
      
         Vaatimukset
      
      Kantajat vaativat unionin yleistä tuomioistuinta
      
                  —
               
               
                  kumoamaan SEUT 263 artiklan 4 kohdan nojalla lopullisen tasoitustullin käyttöön ottamisesta Egyptistä peräisin olevien jatkuvakuituisten lasikuitutuotteiden tuonnissa ja kyseisessä tuonnissa käyttöön otetun väliaikaisen tullin lopullisesta kantamisesta sekä lopullisen tasoitustullin perimisestä Egyptistä peräisin olevien jatkuvakuituisten lasikuitutuotteiden kirjatusta tuonnista 24.6.2020 annetun komission täytäntöönpanoasetuksen (EU) 2020/870 siltä osin kuin se koskee kantajaa
               
            
                  —
               
               
                  velvoittamaan vastaajan ja vastaajaa tukemaan mahdollisesti hyväksyttävät väliintulijat vastaamaan käsittelyn kuluista.
               
            
         Oikeudelliset perusteet ja pääasialliset perustelut
      
      Kanteen tueksi kantaja vetoaa viiteen kanneperusteeseen.
      
                  1)
               
               
                  Ensimmäinen kanneperuste, joka perustuu siihen, että komission päätös soveltaa tasoitustullia Kiinan julkisten elinten kantajalle myöntämiin taloudellisiin tukiin rikkoo perusasetuksen 2 artiklan a ja b kohtaa, 3 artiklan 1 kohdan a alakohtaa, 4 artiklan 2 ja 3 kohtaa ja 28 kohtaa sekä Egyptin hallituksen puolustautumisoikeuksia.
               
            
                  2)
               
               
                  Toinen kanneperuste, joka perustuu siihen, että komission päätös, joka koskee maan tarjoamista kantajalle, rikkoo kantajan puolustautumisoikeuksia ja perusasetuksen 30 artiklaa sekä perusasetuksen 3 artiklan 2 kohtaa, 5 artiklaa ja 6 artiklan d kohtaa.
               
            
                  3)
               
               
                  Kolmas kanneperuste, joka perustuu siihen, että komission päätös soveltaa tasoitustullia järjestelmään, jonka nojalla vapautettiin tuontitulleista maahantuodut materiaalit, joita Jushi käytti lasikuitutuotteiden myynnissä kotimaahan kytkeytyville asiakkaille, rikkoo perusasetuksen 3 artiklan 1 kohdan a alakohdan ii alakohtaa, 3 artiklan 2 kohtaa ja 5 artiklaa.
               
            
                  4)
               
               
                  Neljäs kanneperuste, joka perustuu siihen, että komission päätös soveltaa tasoitustullia valuuttakurssitappioiden verokohteluun rikkoo perusasetuksen 3 artiklan 2 kohtaa ja 4 artiklan 2 kohdan c alakohtaa.
               
            
                  5)
               
               
                  Viides kanneperuste, joka perustuu siihen, että komission menetelmä hinnan alittavuuden marginaalin määrittämisessä kantajan osalta rikkoo perusasetuksen 1 artiklan 1 kohtaa, 2 artiklan d kohtaa ja 8 artiklan 1, 2 ja 5 kohtaa.